Equus October
Equus October fuit cursus equester, qui quotannis idibus Octobribus campo in Martio certabatur.

Sacrificium 
Equus dexter bigarum victricum necabatur. Quius caput panibus aut pannibus involvebatur. Animale iactu hastae interfecto cives Suburae et Viae Sacrae inter se equi capite certabant. Si Suburanenses vincebant, caput ad turrim Mamiliam fertur. Si Sacravienses vincebant, caput ad Regiam apud forum Romanum portabatur. Cauda equi desecta ad Regiam gerebatur, "ut ex ea sanguis destillet in focum," ut apud Pompeium Festum legimus.

Causa 
Causa a scriptoribus antiquis coniectabatur, sed adhuc obscura est:
 ad sacrificium Marti faciendum (apud Pompeium Festum)
 ob frugum eventum (apud Paul. Fest. 246 L.)
 ad exitium Troiae monendum (apud Timaeum rerum scriptorem)

Origo 
Romani nihil nisi animalia, quae edere solent, sacrificabant. Solum eo die equus molebatur.

Apud Indos aśvamedha invenitur et scriptor Giraldus Camprensis ritum Hibernicum equi describit. In parte est similitudo inter eos. Fortasse Equus October reliquiae indoeuropaei ritūs ad regnum renovandum est, sed adhuc eius origo nescitur.

Notae 

Equi
October
Feriae Romanae